Murtuzəli Rabadanov

Murtazəli Xulatayeviç Rabadanov () — 2008-ci ildən Dağıstan Dövlət Universitetinin rektoru, fizika-riyaziyyat elmləri doktoru.

 Həyatı 
Rabadanov Murtazəli Xulataeviç 14 yanvar 1962-ci ildə Xasavyurd rayonunun Sulevkənd kəndində anadan olmuşdur. Onun valideynləri 1944-cü ildə sakinləri Çeçenistana köçürülən Daxadayevski rayonunun Sulevkənd kəndindəndir və 1957-ci ildə çeçenlərin Qazaxıstandan geri qayıtması ilə Dağıstana, Xasavyurt rayonu ərazisinə qayıtmışdılar. Milliyətcə dargidir.

 Təhsili və elmi fəaliyyəti 
 1985-ci ildə Dağıstan Dövlət Universitetinin fizika fakültəsini fərqlənmə diplomu ilə bitirib.
 1989-cu ildə SSRİ Elmlər Akademiyasının Kristalloqrafiya İnstitutunda aspirantura təhsilini başa vurmuş, fizika-riyaziyyat elmləri namizədi elmi dərəcəsini almaq üçün dissertasiya işini müdafiə etmişdir.
 1989-cu ilin yanvarından 1993-cü ilin iyununa qədər Rusiya Elmlər Akademiyasının Dağıstan Elmi Mərkəzinin Fizika İnstitutunda elmi işçi vəzifəsində çalışmışdır.
 1993-1998-ci illərdə Dağıstan Dövlət Universitetində Fiziki Kimya kafedrasının dosenti vəzifəsində çalışmışdır.
 2000-ci ilin yanvarından Rusiya Elmlər Akademiyası A,V,Şubnikov adına Kristalloqrafiya İnstitutunun Struktur Analizi Laboratoriyasında baş elmi işçisi vəzifəsində çalışmışdır.
 2003-cü ilin fevralından 2007-ci ilin iyuluna qədər Rusiya Elmlər Akademiyasının Kristalloqrafiya İnstitutunda rentgen struktur analiz laboratoriyasının müdiri vəzifəsində çalışıb.
 2004-cü ildə Rusiya Elmlər Akademiyasının Kristalloqrafiya İnstitutunda fizika-riyaziyyat elmləri doktoru elmi dərəcəsi almaq üçün dissertasiyasını müdafiə etmişdir.
 2004-2007-ci illərdə Moskva Dövlət Pedaqoji Universitetinin Ümumi Kimya kafedrasında professor vəzifəsində çalışmışdır.
 2006-2007-ci illərdə Rusiya Elmlər Akademiyasının namizədləri və elmlər doktorları arasında keçirilən müsabiqədə görkəmli elm adamlarının qalibi kimi tanınıb.

 Dağıstan Dövlət Universitetinin rektoru kimi 
2007-ci ilin dekabr ayından Murtuzəli Rabadanov Dağıstan Dövlət Universitetinin rektoru vəzifəsini icra edir.

6 mart 2008-ci ildə universitet kollektivinin ümumi yığıncağında Murtazəli Rabadanov Dağıstan Dövlət Universitetinin rektoru seçildi. Bu Universitetə rəhbərlik etdiyi müddətdə Universitetin işində, xüsusən maddi sahədə,həmçinin elm sahəsində alimlərin fəallaşmasına, korrupsiyaya qarşı mübarizədə müsbət dəyişikliklərə nail ola bildi.

2012-ci ilin dekabrında Murtuzəli Rabadanov ikinci müddətə Dağıstan Dövlət Universitetinin rektoru seçildi.

Murtazəli Rabadanov 165 elmi nəşrin müəllifidir. Soros dosenti (1999), Görkəmli elm adamları mükafatı laureatıdır. 'Elm namizədi və elmlər doktoru (2006, 2007), Rusiya Milli Kristalloqrafiya Komitəsinin üzvüdür.

 İctimai və siyasi fəaliyyəti 
13 mart 2011-ci ildə "Vahid Rusiya" siyasi partiyasından 5-ci çağırış Dağıstan Respublikası Xalq Məclisinin deputatı seçilmişdir. O, həmçinin Təhsil, Elm və Mədəniyyət Komitəsinin üzvüdür.

12 may 2011-ci ildə Murtazəli Rabadanov bir müddətliyinə daha Dağıstan Respublikası Ziyalılar Konqresi Şurasının sədri seçildi. Açılış nitqində Murtuzəli Rabadanov Konqresin işini "bölgədəki ictimai-siyasi vəziyyəti sabitləşdirmək, çoxmillətli mədəniyyətin və elmin inkişafı, təhsil və səhiyyə sisteminin təkmilləşdirilməsi" proqramlarının hazırlanmasında gördüyünü bildirdi.

13 iyun 2013-cü ildə Murtuzəli Rabadanov Mahaçqala bələdiyyə başçısı vəzifəsini icra etməyə başladı.

3 aprel 2014-cü ildə Murtuzəli Rabadanov Mahaçqala Bələdiyyə başçısı vəzifəsindən öz istəyi ilə  istefa verdi.

Dağıstanın başçısı Ramazan Abdulatipov Mahaçqala Bələdiyyə başçısı vəzifəsindən istefa verən  Murtuzəli Rabadanova şəhər üçün, şəhərin abadlaşdırılması və gözəlləşdirilməsi yolunda göstərdiyi xidmətlərinə görə onu Dağıstan Respublikasının Şərəf nişanı ilə mükafatlandırdı.

 İstinadlar 

 Xarici keçidlər 
 Dağıstan Dövlət Universiteti 
 Respublikanın ən böyük təhsil müəssisəsinin (DDU) rektoru 
 Murtazali Rabadanov: "DDU, innovativ infrastrukturun inkişaf etdiyi ölkənin aparıcı universitetləri siyahısındadır" 

Kateqoriya:Vahid Rusiya Partiyasının üzvləri
Kateqoriya:Rusiya fizikləri
Kateqoriya:Fizika-riyaziyyat elmləri doktorları